section_heading: Srednji vijek
paragraph_text: Godine 600. papa Grgur I. piše dalmatinskom biskupu Maksimu: " ... Zbog Slavena sam vrlo žalostan i zabrinut, budući da su preko Istre počeli prodirati u Italiju". Ubrzo nakon toga Slaveni (Hrvati) zauzeli su velik dio Istre. Za vrijeme pontifikata pape Ivana IV.: (640. – 642.) kako se doznaje iz njegove biografije, odnosi s Hrvatima u Istri su miroljubivi, te on šalje opata Martina da od Slavena otkupi kršćanske zarobljenike.